O‘zbekiston Respublikasi samoviy hududida fuqaro va eksperimental aviatsiyasining parvoz qilish aviatsiya qoidalarining (O‘zR AQ-91) I bob birinchi paragrafiga o‘zgartirish kiritish to‘g‘risida

O‘zbekiston Respublikasining “O‘zbekiston Respublikasi Davlat xavfsizlik xizmati to‘g‘risida”gi Qonuni va O‘zbekiston Respublikasi Prezidentining 2018-yil 14-martdagi PF-5379-son “O‘zbekiston Respublikasining davlat xavfsizligi tizimini takomillashtirish chora-tadbirlari to‘g‘risida”gi Farmoniga muvofiq buyuraman:
 1. O‘zbekiston Respublikasi Parvozlar xavfsizligini nazorat qilish davlat inspeksiyasi boshlig‘ining 2007-yil 12-sentabrdagi 141-son buyrug‘i (ro‘yxat raqami 1723, 2007-yil 29-sentabr) (O‘zbekiston Respublikasi qonun hujjatlari to‘plami, 2007-y., 41-42-son, 420-modda) bilan tasdiqlangan O‘zbekiston Respublikasi samoviy hududida fuqaro va eksperimental aviatsiyasining parvoz qilish aviatsiya qoidalarining (O‘zR AQ-91) I-bob birinchi paragrafining yetmish to‘qqizinchi xatboshidagi “Milliy” degan so‘z “Davlat” degan so‘z bilan almashtirilsin. 
 2. Mazkur o‘zgartirish O‘zbekiston Respublikasi Mudofaa vazirligi, O‘zbekiston Respublikasi Favqulodda vaziyatlar vazirligi huzuridagi Gidrometeorologiya xizmati markazi hamda “O‘zbekiston havo yo‘llari” milliy aviakompaniyasi bilan kelishilgan.
 3. Mazkur buyruq rasmiy e’lon qilingan kundan e’tiboran kuchga kiradi.